
Subject: FM atzinums par precizēto TAP, VSS-744

29.10.2021.  Nr. 10.1-6/7-1/1284 
Labdien! 
Finanšu ministrija atbilstoši kompetencei ir izskatījusi Zemkopības ministrijas atkārtoti precizēto Ministru kabineta rīkojuma projektu "Par valsts nekustamo īpašumu pārdošanu" (VSS-744) (turpmāk – rīkojuma projekts), tā sākotnējās ietekmes novērtējuma ziņojumu (anotāciju) un izziņu par atzinumos sniegtajiem iebildumiem, un atbalsta to tālāku virzību, neizsakot iebildumus. Vienlaikus izsakām tālāk minēto priekšlikumu. 

Anotācijas I sadaļas 2.punktā norādīts, ka ņemot vērā, ka atsavināmās zemes un uz tās esošās atsavināmas būves daļas īpašnieks ir valsts, tad rīkojuma projektā minēto atsavināmo īpašumu iegūšanas iespējas tiek izvērtētas Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 12.punkta kārtībā. 

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 12.punktā noteikta kārtība, kādā tiek noskaidrots, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai. 

Lūdzam precizēt anotācijas I sadaļas 2.punktu, norādot, ka Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 12.punkta noteiktajā kārtībā tiek noskaidrota citu valsts iestāžu, valsts kapitālsabiedrību vai atvasinātu publisku personu vai to iestāžu vajadzība pēc rīkojuma projektā minētajiem nekustamajiem īpašumiem. 
Ar cieņu
Ilga Jermacāne
Juridiskā departamenta 
Tiesību aktu nodaļas juriskonsulte
Tālr.: (+371) 67083802
E-pasts: ilga.jermacane@fm.gov.lv

Gundega Apinīte
Juridiskā departamenta 
Iepirkumu politikas un valsts nekustamo īpašumu pārvaldīšanas politikas nodaļas vecākā eksperte
E-pasts: gundega.apinite@fm.gov.lv

